چودھری نواب الدین گجر

چودھری نواب الدین گجر کشمیر دے شہر اکھنور دے رہن والے سن۔1882ء وچ پیدا ہوئے۔ 1948ء وچ جدوں ایہناں نوں ہندوآں نے ہجرت کرن تے مجبور کر دتا تے ایہ سیالکوٹ دے علاقہ بجوات وچ آ وسے۔ ایہ سارے بھین بھرا پڑھے لکھے سن پر ادبی حوالے نال ایہناں نوں ای اگے ودھن دا موقع ملیا۔ ایہناں دی چھپی کتاب ”خزینۃ الواعظین“ فقہ تے وعظ و نصیحت دی انمول کتاب اے جہدے وچ قرآن تے حدیث دیاں عربی عبارتاں وی شامل نیں۔ پنجابی شعراں وچ لکھی ایس کتاب وچ لگ بھگ ہر مسئلے دے حل نال شعراں وچ حوالہ جات وی دتے گئے نیں۔ ایہناں دی لکھی کتاب ”قیامت کشمیر“وچ 1948ء دے مسلم کُش فسادات دی سچی، سُچی تے اکھیں ویکھی تصویر اُلیکی گئی اے۔باقی کتاباں وچ وی اوہناں قوم تے ملت دی بقا تے بریاں رسماں تے رواجاں دی اصلاح دی بھرویں کوشش کیتی اے۔ ایہناں دے کلام وچ پنجابی مثنوی دے سوہنے نمونے ملدے نیں۔

ہورویکھو
حوالے

باہرلےجوڑ

گٹھ:پنجابی لکھاری
گٹھ:پنجابی لوک